Matti Nurmia

Matti Juhani Nurmia (26. elokuuta 1930 Rauma – 7. joulukuuta 2022 Jyväskylä) oli suomalainen fyysikko, professori ja keksijä. Fyysikkona hän erikoistui kokeelliseen ydinfysiikkaan.

Akateeminen ura
Matti Nurmia väitteli tohtoriksi fysiikan alalta Helsingin yliopistossa vuonna 1956.Matti Nurmia: The heat of formation of TICI-TIBr mixed crystals: a high-temperature differential calorimetric investigation  Väitöskirja, Helsingin yliopisto. ISSN 0365-2300; 234. Kansalliskirjasto Finna. Viitattu 25.5.2021.  Väitöstutkimuksessa mitattiin lämpöä, kun muodostui tietty kiderakenne (tutkimuksessa tarkasteltavana oli korkeissa lämpötiloissa syntyvä TICI- ja TIBr-yhdisteiden muodostama kiteinen seos). Menetelmänä Nurmia sovelsi differentiaalista kalorimetriaa. Se on eräs termoanalyyttinen menetelmä, jolla voidaan tutkia reaktioiden lämpömäärää ja lämpömäärän muutosta.

Nurmia aloitti varsinaisesti tieteellisen uransa toimiessaan vuosina 1959–1967 fysiikan apulaisprofessorina Helsingin yliopistossa.HELSINGIN YLIOPISTON OPETTAJA- JA VIRKAMIESLUETTELO 1918 - 2000 (PDF). Helsingin yliopisto. Viitattu 25.5.2021. Sen ohella hän oli 1962–1963 tutkijana Yhdysvalloissa Oklahoma State UniversityssaOtavan Iso tietosanakirja, Otava 1968, osa 6, palsta 539  Lisäksi hän oli Helsingin yliopiston fysiikan dosentti 1968–1975.

Vuosina 1968–1998 Nurmia työskenteli Kalifornian yliopiston Lawrence Berkeley National Laboratoryssa.Tuula Laatikainen: Maasälvästä ratkaisu ilmastouhkaan (2011). Tekniikka & Talous 13.5.2011. Viitattu 25.5.2021. (Artikkelin verkkoversio) Siellä hän oli mukana työryhmässä, joka löysi useita uusia alkuaineita. Ryhmä tutki kemisti Albert Ghiorson johdolla siirtymämetalleihin kuuluvan harvinaisen ruteniumin ja keinotekoisen dubniumin ominaisuuksia.Albert Ghiorso, Matti Nurmia, J. Harris, Kari Eskola & Pirkko Eskola:   Defence of the Berkeley Work on Alpha-emitting Isotopes of Element 104 (1971) (abstrakti, kokoteksti vaatii sisäänkirjautumisen (esim. tiedekirjaston kautta)) Nature 229, 603-607; doi:10.1038/229603a0. 26.2.1971. Viitattu 25.5.2021. Dubnium periodic.lanl.gov. Viitattu 25.5.2021.  Näihin tutkimuksiin osallistui myös suomalainen fyysikko Kari Eskola.

Nurmia jäi virallisesti eläkkeelle Jyväskylän yliopistosta vuonna 1992.Anna-Maija Tuuliainen: Seitsemän euron investointi kannatti Tiedonjyvä 5/2011. Viitattu 25.5.2021. Vielä vuonna 1995 hänet kuitenkin kutsuttiin määräaikaiseen puolen vuoden professuuriin Jyväskylän yliopiston kemian laitokselle.Maailmankuulu fyysikko Matti Nurmia... Helsingin Sanomat 21.5.1995. (maksullinen artikkeli) Viitattu 25.5.2021. Professuuri oli yliopiston ja Teknologiakeskuksen yhteisrahoituksena toteutettu hanke. Nurmia oli myös useiden vuosien ajan erikoistutkijana ja vierailevana professorina Jyväskylän yliopiston fysiikan laitoksella.Tiedote 16.5.2011. Fysiikan laitos, Jyväskylän yliopisto. Vuosina 2011–2012 hän oli Jyväskylän yliopistossa erikoistutkijana kemian laitoksella.Jukka Seppänen: Erikoistutkija Matti Nurmian mielestä sähköntuotanto on haavoittuvin osa yhteiskunnassamme  www.creatorsfingerprints.com, 10.10.2011. Viitattu 25.5.2021. Sittemmin hän vielä jatkoi tutkimustyötä kemian laitoksella emerituksena.Nurmia Matti, Emeritus  Kemian laitos, Jyväskylän yliopisto. 18.2.2021. Viitattu 25.5.2021.

Jyväskylän vuosinaan Nurmia oli mukana ainakin yhdessä fysiikan tutkimuksessa, joka käsitteli titaani-ionien tuottamista ionilähdettä käyttäen.JYFL Annual Report 2002. (PDF). Fysiikan laitos, Jyväskylän yliopisto. 2003. Viitattu 25.5.2021.

 Hannu Koivisto, Juha Ärje, Raimo Seppälä & Matti Nurmia: Production of titanium ion beams at an ECR ion source. Nucl. Instr. and Meth. B 187 (2002) 111.

Keksinnöt ja yritystoiminta

Fyysikkona Nurmia erikoistui kokeellisen ydinfysiikan tutkimukseen. Tieteellisen uran jälkeen hän meritoitui keksijänä. Nurmia esimerkiksi kehitti menetelmän hiilidioksidin neutraloimiseksi maasälvän avulla.Suomalaisen ydinfyysikon huikea keksintö: "Ihme, että sain patentin" CO2-raportti, 13.10.2011. Viitattu 25.5.2021. Tästä vuoden 2011 ympäristöteosta hän sai Energiateollisuuden Kestävän kehityksen foorumin kunniakirjan.Erikoistutkija Matti Nurmialle kunniamaininta vuoden 2011 ympäristöteostaJyväskylän yliopisto, elokuu 2012.  Kehittämiään keksintöjä hallinnoimaan hän vuonna 2004 perusti yrityksen Cuycha Innovation Oy, jonka toimitusjohtaja on vuodesta 2010 ollut hänen poikansa Ilkka Nurmia.CCN - HIILIDIOKSIDIN TALTEENOTTO ja NEUTRALOINTI (Carbon Capture and Neutralization) (PDF). Cuycha.com 2010. Viitattu 25.5.2021. Teknologian kokeilu Botswanassa päättyi tuloksettomana vuonna 2015, kun suunnitellun neutralointilaitoksen rakentaminen peruuntui Mmegi Online Mmegi Online .

Nurmia myös kehitteli vuonna 2011 pystyakselista tuuliturbiinia.Tuula Laatikainen: Keskisuomalainen: Ikikeksijä Matti Nurmian kehittämästä tuuliturbiinista tehdään koevoimala Tekniikka & Talous 29.12.2011. Viitattu 25.5.2021. Tekniikkaa hyödyntävä koevoimala suunniteltiin pystytettäväksi vuoden 2012 aikana. 

Julkaisuja
Nurmia julkaisi joitakin teoksia tieteellisistä aiheista (lähinnä fysiikan alalta) sekä tieteellisiä tutkimusartikkeleita.

 A method for the study of processes in ionic crystals (1959). Helsinki: Suomalainen Tiedeakatemia. ISSN 0066-2003; 22. Matti Nurmia: A method for the study of processes in ionic crystals (1959) Kansalliskirjasto Finna. Viitattu 25.5.2021.
 Matti Nurmia & Eijo Vesanen: Finland's contribution to the seismotectonic map of Europe (1961). Helsinki: Helsingin yliopisto, seismologian instituutti.  Matti Nurmia & Eijo Vesanen: Finland's contribution to the seismotectonic map of Europe (1961) Kansalliskirjasto Finna. Viitattu 25.5.2021.
 Matti Nurmia & Tor Stubb: ''Preparation and use of Ge (Li) gamma detectors (1966).Helsinki: Suomalainen Tiedeakatemia. ISSN 0066-2003; 213. Matti Nurmia & Tor Stubb: Preparation and use of Ge (Li) gamma detectors (1966) Kansalliskirjasto Finna. Viitattu 25.5.2021.

Lähteet

Aiheesta muualla
Finnish scientist developed method to neutralise carbon dioxide, Timo Siukonen, Hs.fi 
Matti Nurmia, Vetyä kesytetään (Henkilökuva). Yle.fi, Elävä arkisto, radiohaastattelu fuusioreaktorista vuodelta 1956 
Matti Nurmian muistokirjoitus Helsingin Sanomissa

Luokka:Suomalaiset fyysikot
Luokka:Suomalaiset professorit
Luokka:Suomalaiset keksijät
Luokka:Vuonna 1930 syntyneet
Luokka:Vuonna 2022 kuolleet